
1. OPIS PREDMETU ZÁKAZKY
Predmetom verejného obstarávania je dodať súbor IKT - Vývojové platformy pre prototypovanie a evaluáciu radiačne tolerantných logických obvodov a Vývojové platformy pre prototypovanie systémov v radiačne odolných logických obvodoch a licencie k Integrovanému vývojovému prostrediu pre návrh digitálnych systémov v programovateľných logických obvodoch. 
1.1 [bookmark: _Hlk195534418]Presná technická špecifikácia predmetu zákazky a požadovaného množstva je uvedená v Prílohe č. 1     tejto časti súťažných podkladov.
1.2 Uchádzačom predložená ponuka, musí splniť všetky zadefinované požiadavky technickej špecifikácie. V prípade, že ponuka  nesplní požiadavku technickej špecifikácie bude  vylúčená.
1.3 Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.
Za technický a funkčný ekvivalent sa považuje taká ponuka (riešenie), ktorá spĺňa úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré je obstarávaný predmet zákazky určený.
Za technický a funkčný ekvivalent sa nepovažuje najmä taká ponuka (riešenie), z ktorého prijatím/ plnením by boli spojené ďalšie vyvolané neprimerané náklady na strane verejného obstarávateľa.

1.4 Verejný obstarávateľ uvádza minimálne technické parametre na predmet zákazky. Uchádzač na základe požiadavky verejného obstarávateľa, ponúkne konkrétny výrobok s vlastnosťami splňujúcimi minimálne požiadavky verejného obstarávateľa.

2. HODNOTENIE PONÚK
3 
4 

2.1 [bookmark: _Hlk195534524][bookmark: _Hlk195534038]Pre vyhodnotenie splnenia požiadaviek na vlastnosti predmetu zákazky, je uchádzač povinný vyplniť Prílohu č. 1 (Návrhu obchodných podmienok – Kúpna zmluva) súťažných podkladov, podľa bodu 18.4.4  časti A.1 Pokyny pre uchádzačov súťažných podkladov.

2.2 Členovia komisie budú  vyhodnocovať splnenie požiadaviek na  predmet zákazky podľa bodu 23 časti A.1   Pokyny pre uchádzačov  vylučovacím spôsobom, a to SPLNIL (S) / NESPLNIL (N). 

2.3 Uchádzač, ktorý bol pri vyhodnotení splnenia požiadaviek na predmetu zákazky vyhodnotení aspoň raz vyjadrením NESPLNIL (N), nesplnili požiadavky verejného obstarávateľa na danú časť predmet zákazky a jeho ponuka bude vylúčená podľa  § 53 zákona o verejnom obstarávaní.

2.4 Ponuka, ktorá nespĺňa požiadavky na predmet zákazky, uvedené v Oznámení o vyhlásení verejného obstarávania a v súťažných podkladoch, bude z postupu verejného obstarávania vylúčená podľa  § 53 zákona o verejnom obstarávaní.

3. VYUŽITIE SUBDODÁVATEĽOV

3.1 Verejný obstarávateľ nevyžaduje v ponuke uviesť zoznam subdodávateľov, ktorí sú uchádzačovi známi v čase predkladania ponuky. V rámci poskytnutia súčinnosti predloží úspešný uchádzač zoznam všetkých subdodávateľov, ktorí sa budú podieľať na plnení zmluvy v rozsahu meno a priezvisko, adresa pobytu, dátum narodenia, spolu s vecným  podielom plnenia a uvedené údaje doplní do Prílohy 4 zmluvy.

3.2 Verejný obstarávateľ nevyžaduje od subdodávateľov, aby preukazovali splnenie podmienky účasti osobného postavenia podľa § 32 zákona o verejnom obstarávaní. 

3.3 Každý subdodávateľ, ktorý má podľa zákona 315/2016 Z. z. o registri partnerov verejného sektora povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť subdodávateľa byť zapísaný v registri partnerov verejného sektora sa naňho vzťahuje po celú dobu  trvania zmluvného vzťahu.

3.4 Úspešný uchádzač zodpovedá za to, že všetci jeho subdodávatelia budú zapísaní v Registri partnerov verejného sektora,  ak sa na nich táto povinnosť vzťahuje. V prípade zanedbania tejto povinnosti uchádzač znáša všetky škody, pokuty a penále, ktoré vzniknú v súvislosti s nesplnením tejto povinnosti. 

3.5 Úspešný uchádzač je povinný informovať verejného obstarávateľa o zmene údajov o subdodávateľovi. Zmena subdodávateľa v rámci plnenia kúpnej zmluvy je možná len s predchádzajúcim písomným súhlasom verejného obstarávateľa.

3.6 Úspešný uchádzač pri  výbere  subdodávateľa  musí  postupovať   tak,  aby  vynaložené  náklady na zabezpečenie plnenia zmluvy o subdodávke boli primerané jeho kvalite a cene.

3.7 Možnosťou využitia subdodávateľov nie je dotknutá zodpovednosť uchádzača za riadne plnenie zmluvy.

3.8 Ostatné dojednania o subdodávateľoch sú uvedené v Návrhu obchodných podmienok.


































Príloha č. 1  Opis predmetu zákazky

Technická špecifikácia predmetu zákazky

Položka č.1 :
 Vývojová platforma pre prototypovanie a evaluáciu radiačne tolerantných logických obvodov 2 ks
Nasledujúci zoznam definuje minimálne technické požiadavky na hardvérovú vývojovú platformu (vývojový kit), ktorá je predmetom tohto obstarávania. Platforma je určená na návrh, testovanie a validáciu digitálnych systémov pre aplikácie s vysokými nárokmi na spoľahlivosť, ako sú letecké a vesmírne systémy. Požadovaná platforma musí spĺňať všetky nižšie uvedené špecifikácie kumulatívne.
1. Centrálny programovateľný obvod (FPGA)
Platforma musí byť osadená špecifickým typom radiačne tolerantného programovateľného logického obvodu RT PolarFire a spĺňa nasledujúce parametre:
1.1. Architektúra a technológia: Musí ísť o obvod, ktorého konfiguračná pamäť je založená na non-volatile Flash technológii, zabezpečujúcej ochranu konfigurácie voči radiačným udalostiam typu SEU (Single Event Upset).
1.2. Logická kapacita: Obvod musí disponovať logickou kapacitou aspoň 480k logických elementov (LE).
1.3. Matematické bloky: Musí obsahovať minimálne 1480 matematických blokov s architektúrou (18 × 18) bit.
1.4. Vysokorýchlostné transceivery: Musí byť vybavený minimálne 24 sériovými transceivermi, pričom každý musí podporovať prenosovú rýchlosť minimálne 12.5 Gbps.
1.5. Radiačná tolerancia: Obvod musí byť explicitne navrhnutý a kvalifikovaný pre prevádzku v radiačnom prostredí.
1.6. Rýchlostná kategória (Speed Grade): Dodávaný obvod na platforme musí byť v rýchlostnej kategórii "1" alebo technicky ekvivalentnej špecifikácii zaručujúcej najvyšší výkon v danej produktovej rodine.
2. Pamäťový subsystém
Platforma musí obsahovať nasledujúce pamäťové komponenty priamo na doske plošných spojov:
2.1. DDR4 Pamäť: Minimálne 2 GB DDR4 SDRAM s podporou funkcie ECC (Error-Correcting Code) pre zabezpečenie integrity dát.
2.2. SPI Flash Pamäť: Integrovaná SPI flash pamäť s kapacitou minimálne 1 Gbit pre ukladanie firmvéru alebo užívateľských dát.
3. Vysokorýchlostné rozhrania a konektivita
Platforma musí byť vybavená štandardizovanými vysokorýchlostnými rozhraniami pre maximálnu flexibilitu a pripojiteľnosť:
3.1. FPGA Mezzanine Card (FMC) konektor: Musí obsahovať minimálne jeden rozširujúci konektor podľa štandardu VITA 57.1 FMC vo verzii s vysokým počtom pinov (HPC – High Pin Count), ktorý umožňuje pripojenie všetkých transceiverov a digitálnych vstupno-výstupných pinov.
3.2. PCI Express rozhranie: Musí obsahovať rozhranie PCI Express® implementované ako okrajový konektor (edge connector), kompatibilné minimálne so špecifikáciou Gen2 a podporujúce šírku zbernice x4.
3.3. SATA rozhranie: Musí disponovať minimálne dvoma portami SATA.
3.4. SMA konektory: Musí poskytovať dedikované SMA konektory pre priame pripojenie a testovanie signálov z vysokorýchlostných transceiverov.


4. Štandardné periférne rozhrania
4.1. Ethernet: Jeden port RJ-45 pre gigabitový Ethernet.
4.2. USB: Minimálne jeden port USB pre sériovú komunikáciu (UART bridge) a ladenie.
5. Programovanie, ladenie a napájanie
5.1. Integrovaný programovací modul: Platforma musí obsahovať integrovaný programovací a ladiaci obvod, ktorý umožňuje programovanie a ladenie centrálneho FPGA obvodu priamo z hostiteľského PC cez USB rozhranie. Tento modul musí byť plne kompatibilný s vývojovým prostredím Libero IDE.
5.2. Monitorovanie napájania: Musí obsahovať obvody pre aktívne monitorovanie napätia a prúdového odberu na kľúčových napájacích vetvách obvodu, dostupné cez externé rozhranie.
5.3. Napájanie: Napájanie platformy musí byť riešené prostredníctvom externého 12V DC adaptéra, ktorý musí byť súčasťou dodávky.
6. Fyzické prevedenie a príslušenstvo
6.1.  Platforma musí byť dodaná ako kompletný, zmontovaný a otestovaný kus.
6.2.  Súčasťou dodávky musí byť všetko potrebné príslušenstvo pre okamžité začatie práce: napájací adaptér a prepojovací USB kábel.
Položka č. 2: 
Vývojová platforma pre prototypovanie systémov v radiačne odolných logických obvodoch 2 ks
Nasledujúci zoznam definuje minimálne technické požiadavky na hardvérovú vývojovú platformu (vývojový kit), ktorá je predmetom tohto obstarávania. Platforma je určená na návrh, testovanie a validáciu digitálnych systémov pre aplikácie s vysokými nárokmi na spoľahlivosť a odolnosť voči radiácii. Požadovaná platforma musí spĺňať všetky nižšie uvedené špecifikácie kumulatívne.
1. Centrálny programovateľný obvod (FPGA)
Platforma musí byť osadená špecifickým typom radiačne odolného programovateľného logického obvodu RTG4 a spĺňa nasledujúce parametre:
1.1. Architektúra a technológia: Konfigurácia obvodu musí byť založená na non-volatile Flash technológii, ktorá zabezpečuje vysokú odolnosť voči radiačným udalostiam (SEU) a nevyžaduje externú konfiguračnú pamäť.
1.2.  Logická kapacita: Obvod musí disponovať logickou kapacitou 150 000 logických elementov (4-vstupové LUT + D-flip-flop).
1.3.  Integrovaná pamäť: Musí obsahovať minimálne 5 Mbit integrovanej dvojportovej SRAM pamäte.
1.4.  Matematické bloky: Musí obsahovať minimálne 460 vstavaných matematických blokov s architektúrou (18 × 18) bit.
1.5. Radiačná odolnosť: Obvod musí byť špeciálne navrhnutý a kvalifikovaný pre prevádzku v prostredí so zvýšenou úrovňou radiácie, pričom musí vykazovať imunitu voči zmenám konfigurácie spôsobeným radiáciou.
1.6.  Rýchlostná kategória (Speed Grade): Dodávaný obvod na platforme musí byť v rýchlostnej kategórii "1" alebo technicky ekvivalentnej špecifikácii zaručujúcej najvyšší výkon v danej produktovej rodine.
2. Pamäťový subsystém
Platforma musí obsahovať nasledujúce pamäťové komponenty priamo na doske plošných spojov pre podporu komplexných systémových návrhov:
2.1. DDR3 Pamäť: Minimálne 2 GB DDR3 SDRAM s podporou funkcie ECC (Error-Correcting Code) pre zabezpečenie integrity dát.
2.2. SPI Flash Pamäť: Externá SPI flash pamäť pre ukladanie užívateľských dát alebo firmvéru.
3. Vysokorýchlostné rozhrania a konektivita
Platforma musí byť vybavená štandardizovanými vysokorýchlostnými rozhraniami pre maximálnu flexibilitu a pripojiteľnosť:
3.1. PCI Express rozhranie: Musí obsahovať rozhranie PCI Express® implementované ako okrajový konektor (edge connector), kompatibilné minimálne so špecifikáciou Gen1 a podporujúce šírku zbernice x1, pričom musí byť fyzicky kompatibilné so slotmi x4/x8/x16.
3.2. FPGA Mezzanine Card (FMC) konektor: Musí obsahovať minimálne jeden rozširujúci konektor podľa štandardu VITA 57.1 FMC pre pripojenie rozširujúcich modulov a periférií.
3.3. SMA konektory: Musí poskytovať dedikované SMA konektory pre priame pripojenie a testovanie vysokorýchlostných sériových rozhraní (SERDES) centrálneho obvodu.
3.4. Ďalšie rozhrania: Platforma musí ďalej obsahovať minimálne jedno rozhranie RJ-45 (Ethernet) a jeden USB port pre komunikáciu a ladenie.
4. Programovanie, ladenie a napájanie
4.1. Integrovaný programovací modul: Platforma musí obsahovať integrovaný programovací a ladiaci obvod (napr. FlashPro5 alebo ekvivalent), ktorý umožňuje programovanie a ladenie centrálneho FPGA obvodu priamo z hostiteľského PC cez USB rozhranie. Tento modul musí byť plne kompatibilný s vývojovým softvérom Libero IDE.
4.2. Monitorovanie napájania: Musí obsahovať obvody pre monitorovanie kľúčových napätí a prúdov na doske.
4.3. Napájanie: Napájanie platformy musí byť riešené prostredníctvom externého 12V DC adaptéra, ktorý musí byť súčasťou dodávky.
5. Fyzické prevedenie a príslušenstvo
5.1. Platforma musí byť dodaná ako kompletný, zmontovaný a otestovaný kus.
5.2. Súčasťou dodávky musí byť všetko potrebné príslušenstvo pre okamžité začatie práce: napájací adaptér a prepojovací USB kábel.
Položka č.3: 
Integrované vývojové prostredie pre návrh digitálnych systémov  v programovateľných logických obvodoch 4 ks
Nasledujúci zoznam definuje minimálne technické požiadavky na softvérový nástroj (IDE), ktorý je predmetom tohto obstarávania. Požadovaný softvér musí spĺňať všetky nižšie uvedené špecifikácie kumulatívne.
1. Podporované technológie a obvodové rodiny
Softvér musí natívne podporovať návrh, implementáciu a verifikáciu pre nasledujúce architektúry a rodiny programovateľných logických obvodov (FPGA a SoC):
1.1. Architektúry založené na technológii Flash: Musí podporovať programovateľné logické obvody, ktorých konfiguračná pamäť je založená na technológii Flash, čo zaručuje okamžitý nábeh systému po zapnutí napájania (instant-on) a zvýšenú odolnosť voči neautorizovaným zmenám konfigurácie.
1.2. Nízkoenergetické SoC (System on Chip) architektúry: Musí poskytovať plnú podporu pre návrh na SoC zariadeniach, ktoré integrujú FPGA maticu s mikroprocesorovým subsystémom založeným na inštrukčnej sade RISC-V. Súčasťou musia byť nástroje pre konfiguráciu tohto subsystému, vrátane nastavenia pamäťových radičov, periférií a vysokorýchlostných komunikačných rozhraní.
1.3. Radiačne tolerantné a vysoko spoľahlivé obvody: Musí explicitne podporovať rodiny obvodov navrhnuté pre aplikácie s vysokými nárokmi na spoľahlivosť a odolnosť voči radiácii, napríklad pre vesmírne alebo letecké aplikácie.
1.4. Špecifická podpora rodín: Musí byť garantovaná plná kompatibilita minimálne s nasledujúcimi rodinami obvodov:
· PolarFire®
· PolarFire® SoC
· RTG4™
· SmartFusion®2
· IGLOO®2
2. Funkcionalita a návrhový tok (Design Flow)
Požaduje sa komplexné prostredie, ktoré integruje všetky fázy návrhového procesu v jednotnom grafickom rozhraní:
2.1. Správa návrhového toku: Prostredie musí poskytovať prehľadný a riadený postup od zadania návrhu (HDL, schémy) cez syntézu, umiestnenie a prepojenie (Place & Route), časovú analýzu, analýzu spotreby až po generovanie programovacieho súboru.
2.2. Integrácia nástrojov tretích strán: Návrhový tok musí byť postavený na integrácii priemyselne overených nástrojov, nutná kompatibilita výskumu a vývoja:
· Pre syntézu VHDL/Verilog kódu musí byť integrovaný nástroj Synopsys Synplify Pro®
· Pre simuláciu a verifikáciu musí byť integrovaný nástroj Siemens ModelSim® (predtým Mentor Graphics).
2.3. Pokročilá analýza spotreby: Súčasťou musí byť nástroj na detailnú analýzu statickej a dynamickej spotreby energie, ktorý umožňuje optimalizovať návrh pre nízkoenergetické aplikácie ešte pred jeho implementáciou v hardvéri.
2.4. Statická časová analýza: Musí obsahovať nástroj pre statickú časovú analýzu (Static Timing Analysis), ktorý umožňuje definovať a overovať časové obmedzenia (napr. v SDC formáte) a identifikovať kritické cesty v návrhu.
3. Nástroje pre ladenie a verifikáciu v hardvéri
Softvér musí obsahovať sadu nástrojov pre ladenie a monitorovanie signálov priamo v bežiacom hardvéri (on-chip debugging):
3.1.  Vkladanie logických sond: Musí umožňovať vkladanie ladiacich sond (probes) do existujúceho, už plne umiestneného a prepojeného návrhu bez potreby opakovania celého procesu syntézy a implementácie (tzv. incremental update alebo live probes).
3.2. Vizuálna reprezentácia signálov: Musí poskytovať grafické rozhranie na vizualizáciu zachytených signálov v reálnom čase, podobné logickému analyzátoru.
4. Bezpečnostné funkcie
Softvér musí poskytovať nástroje na konfiguráciu a využitie pokročilých bezpečnostných funkcií integrovaných v cieľovom hardvéri:
4.1. Ochrana proti postranným kanálom: Musí podporovať návrhové metodiky a generovanie konfigurácie pre hardvér, ktorý je odolný voči útokom typu DPA (Differential Power Analysis).
4.2. Správa kryptografických kľúčov: Musí obsahovať nástroje pre bezpečnú správu, vkladanie a ochranu programovacích a užívateľských kľúčov v rámci hardvérového zariadenia.

